Source: https://legestart.ro/ccr-ce-situatii-solutionarea-cererii-de-recuzare-procurorului-este-de-competenta-judecatorului/
Timestamp: 2020-06-04 22:02:42+00:00

Document:
Acasă Juridic CCR: În ce situații soluționarea cererii de recuzare a procurorului este de...
Potrivit unui comunicat de presă postat pe site-ul oficial al Curţii Constituţionale în data de 26.10.2016, CCR, cu majoritate de voturi (şi o opinie separată), a admis excepţia de neconstituţionalitate şi a constatat că soluţia legislativă cuprinsă în dispoziţiile art. 70 din Codul de procedură penală, care stabileşte că asupra cererii de recuzare a procurorului, formulate în faza de judecată, în faza camerei preliminare sau în faţa judecătorului de drepturi şi libertăţi, se pronunţă procurorul ierarhic superior, este neconstituţională.
CCR a constatat că recuzarea procurorului în faza judecăţii constituie un incident procedural invocat de părţile şi subiecţii procesuali principali ce suspectează procurorul de parţialitate, incident a cărui soluţionare este de natură să aducă modificări cu privire la cadrul litigiului.
Totodată, CCR a reținut că, potrivit jurisprudenței sale, procedura de soluţionare a cererilor de recuzare face parte integrantă din procedura de judecată.
Astfel, având în vedere că recuzarea procurorului în faza judecăţii este un incident procedural, componentă a procedurii de judecată, a cărui rezolvare este de natură să aducă modificări cu privire la cadrul litigiului, soluţionarea acestuia nu poate intra, nicidecum, în competenţa procurorului ierarhic superior, ci doar în competenţa judecătorului.
Argumentele reţinute în motivarea soluţiei pronunţate de Plenul CCR vor fi prezentate în cuprinsul deciziei, care se va publica ulterior în Monitorul Oficial al României, Partea I.
Art. 70 din Codul de procedură penală:
(1) În tot cursul procesului penal, asupra abţinerii sau recuzării procurorului se pronunţă procurorul ierarhic superior.
(2) Declaraţia de abţinere sau cererea de recuzare se adresează, sub sancţiunea inadmisibilităţii, procurorului ierarhic superior. Inadmisibilitatea se constată de procurorul, judecătorul sau de completul în faţa căruia s-a formulat cererea de recuzare.
Ce efecte produce Decizia Curţii Constituţionale din data de 26.10.2016 mai sus amintită?
În condiţiile declarării ca neconstituţionale a prevederilor art. 70 din Codul de procedură penală, se impune şi constatarea efectelor deciziei CCR în urma admiterii respectivei excepţii de neconstituţionalitate.
Concluzionând, ce trebuie să înţeleagă cititorul ca urmare a pronunţării Deciziei respective?
În intervalul de la data pronunţării deciziei Curţii (26.10.2016) până la data publicării deciziei respective în Monitorul Oficial al României trebuie respectate încă prevederile art.70 din Codul de procedură penală.
Un interval de 45 de zile de la data publicării respectivei decizii a CCR în Monitorul Oficial al României dispoziţiile constatate ca fiind neconstituţionale, în speţă art. 70 din Codul de procedură penală, sunt suspendate de drept, ceea ce înseamnă practic că ele nu mai sunt aplicabile. Tot în acest interval, Parlamentul sau Guvernul, după caz, pot pune de acord prevederile neconstituţionale- in speta art. 70 din Codul de procedură penală- cu dispoziţiile Constituţiei.
După intervalul de 45 de zile de la data publicării respectivei decizii a CCR în Monitorul Oficial al României dispoziţiile constatate ca fiind neconstituţionale, în speţă a art. 70 din Codul de procedură penală, îşi încetează efectele juridice dacă, în acest interval, Parlamentul sau Guvernul, după caz, nu au pus de acord prevederile neconstituţionale cu dispoziţiile Constituţiei.
Articolul precedentInspecţia fiscală de la Administraţia Fondului pentru Mediu
Articolul următorREVISTA PRESEI: Prima Cameră, proiect pentru tinerii instituționalizați
Traian-ioan decembrie 11, 2018 At 6:42 pm
Cum scapi de un procuror abuziv ce l-ai recuzat cu tot cu polițiștii judiciari daca este susținut de prim procuror și îți respinge în zeflemea cererea de recuzare?

References: CCR 
 CCR 
 CCR 
 CCR 
 CCR 
 CCR